Minna Pyykkö

Minna Inari Pyykkö (s. 1967 TukholmaKuvataiteilijamatrikkeli Suomen Kuvataiteilijat. Viitattu 12.10.2014.) on suomalainen luontotoimittaja ja taidemaalari, joka on koulutukseltaan biologiMinna Pyykkö  Gummerus. Viitattu 12.10.2014. ja psykologian maisteri. Hänellä on myös kuvataiteilijan koulutus.

Pyykkö on tehnyt luonto-ohjelmia Yleisradiolle 1990-luvun alusta lähtien. Pyyköllä on Radio Suomessa viikoittainen ohjelma Minna Pyykön maailma, jossa vierailee muun muassa suomalaisia luontotutkijoita ja -harrastajia sekä luontoaiheista kiinnostuneita taiteilijoita. Vuodesta 2013 alkaen hän on yhdessä Kimmo Ohtosen ja Pirkka-Pekka Peteliuksen kanssa juontanut TV1:ssä nähtävää sarjaa Ulos luontoon.

Hänen puolisonsa on tietokirjailija ja luontotoimittaja Juha Laaksonen.

Pyykkö sai vuonna 2011 Ympäristötoimittajien yhdistyksen Tiedonharava- ympäristöpalkinnon, ja vuonna 2014 Suomen luonnonsuojeluliiton jakaman Kultainen sulka -tunnustuksen oivaltavien ja kuulijaystävällisten luonto-ohjelmien teosta Yleisradiossa.  Pyykön kirjoittama ja kuvittama teos Kuulin allien laulavan valittiin 2020 vuoden luontokirjaksi.

Toukokuussa 2019 hänelle myönnettiin Helsingin yliopiston kunniatohtorin arvonimi. 

 Teokset 
 Ihmeitä Suomen luonnossa, (yhdessä Juha Laaksosen kanssa, 2008) 
 Mietteliäs konna, (yhdessä Juha Laaksonen kanssa, 2017) 
 Kuulin allien laulavan, 2020 

 Lähteet 

 Aiheesta muualla 
 Yle Areena - Minna Pyykön maailma

Luokka:Ylen toimittajat
Luokka:Suomalaiset taidemaalarit
Luokka:Vuonna 1967 syntyneet
Luokka:Elävät henkilöt